Temeljem članka 10. Zakona o Hrvatskoj zakladi za znanost (dalje u tekstu: Zaklada) (NN 57/22) i temeljem Zakona o sustavu unutarnjih kontrola u javnom sektoru (NN 78/15, 102/19) Upravni odbor Hrvatske zaklade za znanost na svojoj 52. sjednici održanoj 16.03.2023. godine donosi

**PROCEDURU POVRATA NEUTROŠENIH SREDSTAVA I NENAMJENSKI UTROŠENIH SREDSTAVA**

Članak 1.

Ovim aktom utvrđuje se procedura povrata neutrošenih sredstava i/ili nenamjenski utrošenih sredstava, kojeg su voditelj i organizacija dužni izvršiti na temelju odluke Upravnog odbora Zaklade.

Članak 2.

Nakon završenog postupka vrednovanja izvješća Upravni odbor Zaklade donosi odluku o rezultatima vrednovanja te istom odlukom utvrđuje iznos neutrošenih sredstava i/ili nenamjenski utrošenih sredstava.

Članak 3.

Procedura nakon što je odlukom Upravnog odbora utvrđeno postojanje neutrošenih sredstava:

|  |  |  |  |  |  |
| --- | --- | --- | --- | --- | --- |
| RED.BR. | AKTIVNOST | ODGOVORNOST | DOKUMENT | VRIJEME SLANJA DOKUMENTA | ROK IZVRŠENJA POVRATA |
| 1. | Dostava obavijesti o odluci Upravnog odbora u kojoj se navodi iznos neutrošenih sredstava i/ili nenamjenski utrošenih sredstava te rok za izvršenje povrata navedenog iznosa | Zaposlenik odgovoran za praćenje projekata | Obavijest | Nakon sjednice Upravnog odbora na kojoj je donesena predmetna Odluka | 15 dana nakon primitka obavijesti |
| 2. | Slanje prve požurnice | Zaposlenik zadužen za financijsko praćenje projekta | Prva požurnica | Nakon isteka najviše 30 dana od isteka roka za povrat | 8 dana od primitka prve požurnice |
| 3. | Slanje druge požurnice | Zaposlenik zadužen za financijsko praćenje projekta | Druga požurnica | Nakon isteka najviše 30 dana od isteka roka za povrat | 8 dana od primitka druge požurnice |

Obavijest, prva i druga požurnica iz stavka 1. ovog članka se šalju putem elektroničke pošte voditelju projekta i organizaciji gdje se projekt provodi.

Članak 4.

U slučaju kada povrat nije izvršen nakon procedure opisane u članku 3. ove Procedure zaposlenik zadužen za financijsko praćenje projekta o tome obavještava upravitelja, voditelja odjela nadležnog za financije i voditelja odjela nadležnog za praćenje projekata.

Nakon proveden procedure iz članka 3. ovog Pravilnika predmet ponovo uvrštava na dnevni red sjednice Upravnog odbora zaposlenik odgovoran za praćenje projekta.

Upravni odbor na sjednici donosi odluku o slanju opomene ili pokretanju sudskog postupka

Članak 5.

Ova Procedura stupa na snagu osmog dana od objave na mrežnim stranicama Zaklade.

Klasa: 110-02/23-01/01

Ur.broj: 1-23-1

 predsjednik Upravnog odbora

 prof. dr. sc. Nikola Ružinski